Komisijos Sprendimas
2001 m. rugpjūčio 21 d.
įgyvendinantis Tarybos direktyvą 89/106/EEB dėl stogų ir stogo dangų reakcijos į išorinį gaisrą klasifikacijos
(pranešta dokumentu Nr. C(2001) 2474)
(tekstas svarbus EEE)
(2001/671/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1] su paskutiniais pakeitimais, padarytais Direktyva 93/68/EEB [2], ypač į jos 20 straipsnio 2 dalies a punktą,
kadangi:
(1) Direktyvos 89/106/EEB 3 straipsnio 2 dalis numato, kad, norint atsižvelgti į skirtingus statybos darbų apsaugos lygius, kurie gali vyrauti nacionaliniu, regioniniu arba vietiniu lygmeniu, kiekvienam esminiam reikalavimui gali tekti sukurti klases aiškinamuosiuose dokumentuose. Šie dokumentai buvo paskelbti kaip "Komisijos komunikatas dėl Direktyvos 89/106/EEB aiškinamųjų dokumentų" [3].
(2) Aiškinamojo dokumento Nr. 2 2.2 punkte vardijamos tarpusavyje susijusios priemonės, reikalingos vykdant esminį reikalavimą "Sauga kilus gaisrui", kurių visuma padeda apibrėžti gaisrinės saugos strategiją, kurią valstybės narės gali parengti skirtingai.
(3) Aiškinamojo dokumento Nr. 2 4.2.1 punkte pagrindžiama tokių skirtingų esminio reikalavimo lygių, kaip statybos darbų rūšies funkcijos, naudos ir vietos bei darbų išplanavimo ir avarinių patalpų buvimo būtinybė.
(4) Aiškinamojo dokumento Nr. 2 4.3.1.2.2 punktas nustato reikalavimus statybos produktams, kurie yra skirti stogams, neapsaugotiems nuo išorinio gaisro.
(5) Valstybėse narėse egzistuojančius skirtingus šių reikalavimų lygius galima išreikšti klasių, neįtrauktų į aiškinamąjį dokumentą Nr. 2, sistema.
(6) Direktyvos 89/106/EEB 6 straipsnio 3 dalyje numatyta, kad valstybės narės gali nustatyti, kad jų teritorijoje eksploatacijos lygių būtų laikomasi tik pagal klasifikacijas, kurios patvirtintos Bendrijoje, ir visose ar keliose arba vienoje klasėje.
(7) Kadangi nėra vieno, visiškai suderinto bandymo metodo, šiame sprendime naudojama klasifikacija turėtų remtis vienu standartu, kuris apima tris skirtingus bandymo metodus, reaguojančius į skirtingus gaisro pavojaus scenarijus. Tai laikinas sprendimas, kol sukūrus visiškai suderintą bandymo metodą bus pasiektas visiškas suderinamumas. Tai įvykdžius šį sprendimą būtų galima iš dalies pakeisti, siekiant atsižvelgti į naują bandymo metodą ir su juo susijusias klasifikacijas.
(8) Šiame sprendime numatytos priemonės atitinka Statybos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Nustatoma Direktyvoje 89/106/EEB nurodyta Bendrijos klasifikavimo sistema, skirta stogų ir stogo dangų reakcijai į išorinį gaisrą.
Ši klasifikavimo sistema pateikiama priede.
2 straipsnis
Šis sprendimas skirtas valstybėms narėms.
Priimta Briuselyje, 2001 m. rugpjūčio 21 d.